Okresná prokuratúra Žilina 
Moyzesova 20, 011 56 Žilina 1

Sp. zn. : 2 Pv 334/12/5511	Žilina, 30.11.2012
EEČ : 2-43-474-2012

U Z N E S E N I E

Trestná vec:	obvinený XXXXX  
Prečin:	Porušovanie práv k ochrannej známke, označeniu pôvodu výrobku a obchodnému menu podľa § 281 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Žilina
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
a
poškodenými:
1.	XXXXX 
	sídlo organizácie: XXXXX
2.	XXXXX 
	sídlo organizácie: XXXXX
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 200,00 € 
b.	Peňažná suma určená na všeobecne prospešné účely: 100,00 € 
c.	Konkrétny adresát peňažnej sumy určenej na všeobecne prospešné účely: Nemocnica s poliklinikou Žilina 
d.	Suma odovzdaná štátu na peňažnú pomoc obetiam trestnej činnosti: 100,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
realizované policajtom XXXXX - pobočka Colného krim.úradu pod spisovou značkou KÚFS-81/5008-SV-2012.
           ako konateľ spoločnosti XXXXX so sídlom XXXXX XXXXX, od bližšie neurčeného času do 06.02.2012 zakúpil a v prevádzkových priestoroch predajni MIX MODA, nachádzajúcej sa na XXXXX XXXXX, patriacej právnickej osobe XXXXX, vyložil na predajné pulty, vešiaky a ponúkal na predaj tovar rôzneho druhu (detské pyžamá, dievčenské prstene, gumové čižmy, dievčenské bundy, dámske bundy, dievčenská obuv na voľný čas  celkovom v množstve 34 kusov), pričom tento tovar bol označený označením zhodným alebo zameniteľným s ochrannou známkou č. 000103721, č. 003142247, č. 003389129, č. 003393188, č. 003000148 a č. 003000130, ku ktorej právo používať ju patrí spoločnosti XXXXX XXXXX, a s ochrannou známkou č. 377580, č. 3940442, č. 7190929 a č. 3950037, ku ktorej právo používať ju patrí spoločnosti XXXXX, XXXXX, XXXXX, XXXXX, XXXXX čím uviedol do obehu tovar neoprávnene označený zhodným alebo zameniteľným s ochrannou známkou, ku ktorej právo používať ju patrí inému a týmto svojím konaním spôsobil poškodeným spoločnostiam škodu vo výške 1.861,- €
Odôvodnenie: 
Odôvodnenie: 
            
Uznesením povereného pracovníka finančnej správy Kriminálneho úradu finančnej správy Bratislava, pracovisko Žilina ČVS:KÚFS-81/5008-SV-2012 zo dňa 18.04.2012 bolo podľa § 199 ods. 1 Tr. por. začaté trestné stíhanie a následne dňa 22.08.2012 podľa § 206 ods. 1 Tr. por. vznesené obvinenie XXXXX pre prečin porušovania práv k ochrannej známke, označeniu pôvodu výrobku a obchodnému menu podľa § 281 ods. 1 Tr. zák. na tom skutkovom základe, ako je uvedené v predmetnom uznesení.

Po ukončení skráteného vyšetrovania bol súvisiaci spisový materiál predložený na Okresnú prokuratúru Žilina na ďalšie konanie. 

Dňa 12.10.2012 tunajšia prokuratúra v zmysle § 3 ods. 2 zák. č. 550/2003 Z. z. o probačných a mediačných úradníkoch a o zmene a doplnení niektorých zákonov dala pokyn probačnému a mediačnému úradníkovi Okresného súdu Žilina na vykonanie mediácie - sprostredkovanie uzavretia zmieru medzi obvineným a poškodeným.  
Zmier bol medzi obvineným XXXXX a zástupcami poškodených XXXXX a XXXXX uzavretý dňa 05.11.2012 na Okresnom súde Žilina v spolupráci s probačným a mediačným úradníkom Okresného súdu Žilina XXXXX. Jeho písomná podoba bola predložená na Okresnú prokuratúru v Žiline dňa 27.11.2012.
Obvinený zároveň uhradil na účet Krajskej prokuratúry Žilina sumu vo výške 200,- €, určenú na všeobecne prospešné účely. 

Konštatujem, že obvinený XXXXX sa k spáchaniu skutku, ktorý mu bol kladený za vinu, priznal. Vyhlásil, že spáchal skutok, za ktorý je stíhaný. S prípadným rozhodnutím o schválení zmieru a zastavením trestného stíhania súhlasil. So zmierom súhlasili i zástupcovia poškodených XXXXX a XXXXX.
Z fotokópie platobného príkazu zo dňa 19.11.2012 vyplýva, že obvinený vzniknutú škodu uhradil.

Zmier bol následne uzavretý dňa 05.11.2012 na Okresnom súde Žilina. 

Pokiaľ ide o zabezpečené dôkazy v danej trestnej veci, konštatujem, že tieto spáchanie prečinu porušovania práv k ochrannej známke, označeniu pôvodu výrobku a obchodnému menu podľa § 281 ods. 1 Tr. zákona zo strany XXXXX potvrdzovali. 
Výška peňažnej sumy určenej na všeobecne prospešné účely bola stanovená na sumu 200,- € a určená štátu na peňažnú pomoc poškodeným trestnými činmi.
Z ďalších listinných dokladov vyplýva, že obvinený XXXXX nemá v registri trestov žiadny záznam.  

Prečin porušovania práv k ochrannej známke, označeniu pôvodu výrobku a obchodnému menu podľa § 281 ods. 1 Tr. zákona spácha ten, kto uvedie do obehu tovar alebo poskytne služby neoprávnene označené označením zhodným alebo zameniteľnými s ochrannou známkou, ku ktorej právo používať ju patrí inému.
Podľa § 10 ods. 1 Tr. zákona prečin je
 a)  trestný čin spáchaný z nedbanlivosti alebo
            b) úmyselný  trestný  čin,  za ktorý tento zákon v osobitnej časti ustanovuje trest odňatia slobody s hornou hranicou trestnej sadzby neprevyšujúcou päť rokov.

Podľa § 220 ods. 1  Tr. poriadku v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie, ak obvinený
         a)   vyhlási,  že  spáchal   skutok,   za  ktorý  je  stíhaný,  a nie  sú   odôvodnené pochybnosti o tom,    že  jeho  vyhlásenie  bolo  vykonané slobodne, vážne a určito,  
      b)	nahradil škodu, pokiaľ bola činom spôsobená, alebo urobil iné opatrenia na náhradu škody, alebo inak odstránil ujmu vzniknutú trestným činom, a
      c)	zloží  na  účet  súdu  a  v prípravnom  konaní  na  účet prokuratúry peňažnú sumu určenú konkrétnemu adresátovi na všeobecne prospešné účely, a táto peňažná suma nie je zrejme neprimeraná  závažnosti  spáchaného trestného činu a vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery považuje takýto spôsob rozhodnutia za dostačujúci.

Vzhľadom na vyššie uvedené skutočnosti konštatujem, že v danej trestnej veci boli splnené všetky zákonné podmienky uvedené v ustanovení v § 220 Tr. poriadku, aby bolo možné rozhodnúť o schválení zmieru a zastavení trestného stíhania pre skutok, ktorého sa zmier týka. 
Vo veci ide o konanie o prečine s hornou hranicou neprevyšujúcou päť rokov. 
Obvinený vyhlásil, že spáchal skutok, za ktorý je stíhaný, pričom nie sú odôvodnené pochybnosti o tom, že jeho vyhlásenie bolo vykonané slobodne, vážne a určito. 
Obvinený nahradil spôsobenú škodu a na účet prokuratúry zložil peňažnú sumu vo výške 200,- €, z ktorej 50% je určené štátu na peňažnú pomoc poškodeným trestnými činmi a 50% Nemocnici s poliklinikou XXXXX, XXXXX XXXXX, XXXXX, IXXXXX

Zo zabezpečených listinných dokladov, týkajúcich sa osoby obvineného, vyplýva, že XXXXX nemá v registri trestov žiaden záznam.

Lustráciou na tunajšej súčasti prokuratúry bolo zistené, že XXXXX nie je ku dňu 27.11.2012 trestne stíhaný pre iný trestný čin (v rámci územnej pôsobnosti Okresnej prokuratúry Žilina).

Vzhľadom  na  povahu  a  závažnosť  tohto  trestného  činu,  na mieru,  akou bol dotknutý verejný záujem, na osobu obvineného, ako i na jeho osobné a majetkové pomery považujem rozhodnutie o schválení zmieru a zastavení trestného stíhania za dostačujúce. 

Vzhľadom na vyššie uvedené skutočnosti som preto rozhodol tak, ako je uvedené vo výrokovej časti tohto uznesenia.

Poučenie: 
            Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Michal Krutek
prokurátor